The Killing Fields

The Killing Fields () drama biografia film bat da, 1984an Roland Joffé ingeles-frantziar zinemagileak zuzendu zuena, Dith Pran kanbodiar kazetariaren bizipenenetan eta Sydney Schanberg estatubatuar kazetariaren The Death and Life of Dith Pran (Dith Pranen heriotza eta bizitza) liburuan oinarrituta. Sam Waterston, Haing S. Ngor, Craig T. Nelson, John Malkovich, Julian Sands eta Athol Fugard aktore nagusiak izan ziren.

Berez, Haing S. Ngor ez zen lanbidez aktorea, benetako bizitzan Khmer Gorrien genozidioa jasandako kanbodiar medikua baizik, baina filmean antzeztea eskaini ziotenean, bere bizipenak jakinarazteko onarpenari baiezkoa eman zion.

Oscar Sarietarako zazpi izendapen jaso eta hiru irabazi zituen: Taldeko gizonezko aktore onenaren Oscar Saria (Haing S. Ngor), Argazkigintza onenaren Oscar Saria (Chris Menges) eta Muntatze onenaren Oscar Saria (Jim Clark).

 Sinopsia 

1972, Sydney Schanberg (Sam Waterston) estatubatuar kazetaria Kanbodiara gerra berriemaile bidali dute The New York Times aldizkarikoek. Bertan, Dith Pran gidari eta itzultzaile kanbodiarra ezagutu du. 1975ean, Kanbodiar Gobernua irauli eta Khmer Gorriak nagusitakoan, AEBak handik joan, eta Pran familiak Estatu Batuetara emigratu du, Dith izan ezik, kazetariari laguntzen segitzeko geratzea erabaki baitu. Biak frantziar enbaxadan errefuxiatuta daude, baina Kanbodia uztea erabakitzean, armada iraultzaileak Prani herrialdea uztea debekatu dio, eta kontzentrazio-esparru batean sartu. Han, sekulako sufrikarioa jasan behar du.

 Aktoreak 
 Sam Waterston: Sydney Schanberg
 Haing S. Ngor: Dith Pran
 John Malkovich: Al Rockoff
 Julian Sands: Jon Swain
 Craig T. Nelson: Militar agregatua
 Spalding Gray: AEBetako kontsula
 Bill Paterson: MacEntire doktorea
 Athol Fugard: Sundesval doktorea
 Graham Kennedy: Dougal
 Patrick Malahide: Morgan
 Nell Campbell: Beth
 Joanna Merlin: Schanbergen arreba

 Kanpo estekak 
 IMDBko fitxa irakurgai 

Kategoria:Erresuma Batuko film dramatikoak
Kategoria:Gizonezko bigarren aktore onenaren Oscar Saria irabazi duten filmak
Kategoria:Argazkigintza onenaren Oscar sariaren irabazleak
Kategoria:Muntatze onenaren Oscar Saria irabazi duten filmak
Kategoria:Biografia filmak
Kategoria:Politika filmak
Kategoria:Benetako gertaeretan oinarritutako filmak
Kategoria:Vietnamgo Gerrari buruzko filmak
Kategoria:1970eko hamarkadan girotutako filmak
Kategoria:Kanbodian girotutako filmak
Kategoria:Epika filmak